Document ID: 31995D0343

ΑΠΟΦΑΣΗ ΤΗΣ ΕΠΙΤΡΟΠΗΣ
της 27ης Ιουλίου 1995
σχετικά με τα υποδείγματα υγειονομικού πιστοποιητικού για εισαγωγές γάλακτος θερμικά επεξεργασμένου, προϊόντων με βάση το γάλα και νωπού γάλακτος που πρόκειται να γίνουν δεκτά σε κέντρο συλλογής ή τυποποίησης ή σε μονάδα επεξεργασίας ή μεταποίησης, που προέρχονται από τρίτες χώρες και προορίζονται για ανθρώπινη κατανάλωση
(Κείμενο που παρουσιάζει ενδιαφέρον για τον ΕΟΧ)
(95/343/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/46/ΕΟΚ του Συμβουλίου της 16ης Ιουνίου 1992 για τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 23 παράγραφος 2 στοιχείο β),
Εκτιμώντας:
ότι η απόφαση 95/340/ΕΚ (2) της Επιτροπής καθορίζει τον προσωρινό κατάλογο των τρίτων χωρών από τις οποίες τα κράτη μέλη επιτρέπουν τις εισαγωγές νωπού γάλακτος, θερμικά επεξεργασμένου γάλακτος και προϊόντων με βάση το γάλα 7
ότι οι όροι που ισχύουν για τις εισαγωγές από τρίτες χώρες νωπού γάλακτος, γάλακτος θερμικά επεξεργασμένου και προϊόντων με βάση το γάλα που προορίζονται για ανθρώπινη κατανάλωση πρέπει να είναι τουλάχιστον ισοδύναμοι με αυτούς που προβλέπονται στο κεφάλαιο II της οδηγίας 92/46/ΕΟΚ για την κοινοτική παραγωγή 7
ότι η απόφαση 95/342/ΕΚ της Επιτροπής (3) διευκρινίζει το είδος των επεξεργασιών που πρέπει να γίνονται στο γάλα και τα προϊόντα με βάση το γάλα τα οποία προορίζονται για ανθρώπινη κατανάλωση, προέλευσης τρίτων χωρών ή τμημάτων τρίτων χωρών που παρουσιάζουν κίνδυνο όσον αφορά τον αφθώδη πυρετό 7
ότι το θεσπιζόμενο υπόδειγμα του πιστοποιητικού που προβλέπεται στο άρθρο 23 της οδηγίας 92/46/ΕΟΚ πρέπει να περιλαμβάνει την περιγραφή του γάλακτος ή του προϊόντος με βάση το γάλα το οποίο καλύπτεται από το πιστοποιητικό, τις αναφορές σχετικά με τις διατάξεις του κεφαλαίου II της οδηγίας 92/46/ΕΟΚ, την επιλογή της ή των γλωσσών σύνταξης του εν λόγω πιστοποιητικού, καθώς και την επιλογή των τυπικών προσόντων του υπογράφοντος 7
ότι κρίνεται σκόπιμο, σε πρώτο στάδιο, να θεσπισθεί το υπόδειγμα του πιστοποιητικού για νωπό γάλα που πρόκειται να γίνει δεκτό σε κέντρο συλλογής ή τυποποίησης ή σε μονάδα επεξεργασίας ή μεταποίησης, του πιστοποιητικού για γάλα θερμικά επεξεργασμένο, του πιστοποιητικού για προϊόντα με βάση το γάλα που παρασκευάσθηκε από θερμικά επεξεργασμένο γάλα, ή για προϊόντα με βάση το θερμικά επεξεργασμένο γάλα που προορίζονται για ανθρώπινη κατανάλωση, προέλευσης τρίτων χωρών ή τμημάτων τρίτων χωρών που δεν παρουσιάζουν κίνδυνο όσον αφορά τον αφθώδη πυρετό, του πιστοποιητικού για το θερμικά επεξεργασμένο γάλα, του πιστοποιητικού για προϊόντα με βάση το γάλα που παρασκευάσθηκαν από θερμικά επεξεργασμένο γάλα, ή για προϊόντα με βάση το θερμικά επεξεργασμένο γάλα που προορίζονται για ανθρώπινη κατανάλωση, προέλευσης τρίτων χωρών που παρουσιάζουν κίνδυνο όσον αφορά τον αφθώδη πυρετό, καθώς και του πιστοποιητικού για τα προϊόντα με βάση το νωπό γάλα που προορίζονται για ανθρώπινη κατανάλωση 7 πράγματι, λόγω της διαφορετικής φύσης των προϊόντων αυτών, κρίνεται σκόπιμο να θεσπιστούν διαφορετικά υποδείγματα υγειονομικών πιστοποιητικών 7
ότι το υπόδειγμα του υγειονομικού πιστοποιητικού για νωπό γάλα που προορίζεται για άμεση ανθρώπινη κατανάλωση θα ορισθεί σε επόμενο στάδιο 7
ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το υπόδειγμα του πιστοποιητικού που προβλέπεται στο άρθρο 23 παράγραφος 2 στοιχείο β) της οδηγίας 92/46/ΕΟΚ για νωπό γάλα προέλευσης τρίτων χωρών, το οποίο πρόκειται να γίνει δεκτό σε κέντρο συλλογής ή τυποποίησης ή σε μονάδα επεξεργασίας ή μεταποίησης για να διατεθεί στη συνέχεια για ανθρώπινη κατανάλωση, ορίζεται στο παράρτημα Α της παρούσης απόφασης.
Το πιστοποιητικό αυτό χρησιμοποιείται μόνο από τις τρίτες χώρες ή από τμήματα τρίτων χωρών που αναφέρονται στη στήλη Α του παραρτήματος της απόφασης 95/340/ΕΚ.
Άρθρο 2
Το υπόδειγμα του πιστοποιητικού που προβλέπεται στο άρθρο 23 παράγραφος 2 στοιχείο β) της οδηγίας 92/46/ΕΟΚ για γάλα θερμικά επεξεργασμένο, για προϊόντα με βάση το γάλα που παρασκευάσθηκαν από θερμικά επεξεργασμένο γάλα, ή για προϊόντα με βάση το γάλα που έχει υποστεί θερμική επεξεργασία, τα οποία προορίζονται για ανθρώπινη κατανάλωση, προέλευσης τρίτων χωρών ή τμημάτων τρίτων χωρών που δεν παρουσιάζουν κίνδυνο όσον αφορά τον αφθώδη πυρετό, ορίζεται στο παράρτημα Β της παρούσας απόφασης.
Το πιστοποιητικό αυτό χρησιμοποιείται μόνο από τις τρίτες χώρες ή από τμήματα τρίτων χωρών που αναφέρονται στη στήλη Β του παραρτήματος της απόφασης 95/340/ΕΚ.
Άρθρο 3
Το υπόδειγμα του πιστοποιητικού που προβλέπεται στο άρθρο 23 παράγραφος 2 στοιχείο β) της οδηγίας 92/46/ΕΟΚ για το θερμικά επεξεργασμένο γάλα, για προϊόντα με βάση το γάλα που παρασκευάσθηκαν από θερμικά επεξεργασμένο γάλα, ή για προϊόντα με βάση το γάλα, που έχει υποστεί θερμική επεξεργασία, τα οποία προορίζονται για ανθρώπινη κατανάλωση, προέλευσης τρίτων χωρών που παρουσιάζουν κίνδυνο όσον αφορά τον αφθώδη πυρετό, ορίζεται στο παράρτημα Γ της παρούσης απόφασης.
Το πιστοποιητικό αυτό χρησιμοποιείται μόνο από τις τρίτες χώρες ή από τμήματα τρίτων χωρών που αναφέρονται στη στήλη Γ του παραρτήματος της απόφασης 95/340/ΕΚ.
Άρθρο 4
Το υπόδειγμα του πιστοποιητικού που προβλέπεται στο άρθρο 23 παράγραφος 2 στοιχείο β) της οδηγίας 92/46/ΕΟΚ για τα προϊόντα με βάση το νωπό γάλα που προέρχονται από τρίτες χώρες και προορίζονται για ανθρώπινη κατανάλωση ορίζεται στο παράρτημα Δ της παρούσης απόφασης.
Το πιστοποιητικό αυτό χρησιμοποιείται μόνο από τις τρίτες χώρες ή τμήματα τρίτων χωρών που αναφέρονται στη στήλη Α του παραρτήματος της απόφασης 95/340/ΕΚ.
Άρθρο 5
Για να εξασφαλισθούν οι έλεγχοι που προβλέπονται στο άρθρο 4 παράγραφος 1 τρίτη περίπτωση της οδηγίας 90/675/ΕΟΚ του Συμβουλίου (1), η επισήμανση των προϊόντων που αναφέρονται στα άρθρα 2, 3 και 4 πρέπει να περιλαμβάνει τις ακόλουθες ενδείξεις σε μια τουλάχιστον από τις επίσημες γλώσσες της χώρας προορισμού:
- το όνομα της χώρας εξαγωγής,
- τον αριθμό έγκρισης της εγκατάστασης,
- για τα προϊόντα με βάση το γάλα που παρασκευάζονται από νωπό γάλα και των οποίων η διαδικασία παραγωγής δεν συνεπάγεται καμία θερμική επεξεργασία, την ένδειξη «από νωπό γάλα»,
- για τα προϊόντα με βάση το γάλα στα οποία μπορεί να σημειωθεί ανάπτυξη μικροβίων, την ημερομηνία λήξης για την κατανάλωση ή την ημερομηνία ελάχιστης διάρκειας.
Άρθρο 6
Τα υγειονομικά πιστοποιητικά που προβλέπονται στα άρθρα 1, 2, 3 και 4 πρέπει να είναι αριθμημένα πρωτότυπα πιστοποιητικά ενός φύλλου, δεόντως συμπληρωμένα, με ημερομηνία και υπογραφή του εκπροσώπου της αρμόδιας αρχής που φέρει την ευθύνη επαλήθευσης και πιστοποίησης της καταλληλότητας του νωπού γάλακτος, του θερμικά επεξεργασμένου γάλακτος ή των προϊόντων με βάση το γάλα βάσει των απαιτήσεων της οδηγίας 92/46/ΕΟΚ.
Άρθρο 7
1. Τα πιστοποιητικά που προβλέπονται στα άρθρα 1, 2, 3 και 4 πρέπει να συντάσσονται τουλάχιστον σε μια από τις επίσημες γλώσσες του κράτους μέλους στο οποίο διεξάγεται ο έλεγχος.
2. Το πιστοποιητικό πρέπει να φέρει το όνομα, τα τυπικά προσόντα και την υπογραφή του εκπροσώπου της αρμόδιας αρχής, καθώς και την επίσημη σφραγίδα γης αρμόδιας αρχής, όλα σε χρώμα διαφορετικό από αυτό των λοιπών αναφορών που περιλαμβάνονται στο πιστοποιητικό.
Άρθρο 8
Η παρούσα απόφαση εφαρμόζεται από τις 2 Φεβρουαρίου 1996.
Άρθρο 9
Η παρούσα απόφαση απευθύνεται σ' όλα τα κράτη μέλη.
Βρυξέλλες, 27 Ιουλίου 1995.

Labels: 3
17
5